# FF Andromedae

FF Andromedae (FF And) és un sistema estel·lar a la constel·lació d'Andròmeda. De magnitud aparent mitjana +10,38, es troba visualment a poc més de 2° al nord-est de π Andromedae, i a 76 anys llum del sistema solar.

## Característiques

FF Andromedae és, en primera instància, un estel binari les components del qual són dues nans rojos de tipus espectral M1Ve. Pràcticament iguals, la temperatura efectiva d'ambdós està compresa entre 3.600 i 3.890 K. Cadascun té una massa d'entre 0,41 i 0,55 masses solars. El seu radi pot estar al voltant del 65% del radi solar i giren sobre si mateixes amb una elevada velocitat de rotació d'almenys 14 km/s. El període orbital d'aquesta binària és de 2,1703 dies, sent el semieix major de l'òrbita de 0,03 ua. El pla orbital està inclinat 60º i no és una binària eclipsant.
El projecte 2MASS ha permès detectar un estel de molt poca massa —al voltant de 0,09 masses solars— que s'hi mou al voltant de la binària. Empra 4.358 dies a completar una òrbita.

## Variabilitat

FF Andromedae és una variable BY Draconis amb una amplitud de variació de prop de 0,9 magnituds. Aquests estels posseeixen cromosferes actives i emeten energia en forma de rajos X; en aquesta regió de l'espectre, la lluminositat d'FF Andromedae és de 0,035×10$^{24}$ W.
Hom pensa, a més, que les components de la binària són estels fulgurants.

## Referències

* ↑ Pablo Mauas «Trumpeting M dwarfs with CONCH-SHELL: a catalogue of nearby cool host-stars for habitable exoplanets and life» (en anglès). Monthly Notices of the Royal Astronomical Society, 3, 9-2014, pàg. 2561-2578. DOI: 10.1093/MNRAS/STU1313.
* 1 2 3 4 5 6 7 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* 1 2 «Observation and modelling of main-sequence star chromospheres - XIV. Rotation of dM1 stars★» (en anglès). Monthly Notices of the Royal Astronomical Society, 3, 25-08-2010, pàg. 1657–1673. DOI: 10.1111/J.1365-2966.2010.16827.X.
* ↑ Afirmat a: SIMBAD.
* 1 2 3 4 Afirmat a: VizieR Online Data Catalog: UCAC4 Catalogue (Zacharias+, 2012). Indicat a la font segons: SIMBAD. Autor: Arne Henden. Llengua del terme, de l'obra o del nom: anglès. Data de publicació: juliol 2012.
* 1 2 3 Afirmat a: VizieR Online Data Catalog: 2MASS All-Sky Catalog of Point Sources (Cutri+ 2003). Indicat a la font segons: SIMBAD. Autor: Schuyler D. Van Dyk. Pàgina: -1. Llengua del terme, de l'obra o del nom: rus. Data de publicació: juny 2003.
* ↑ Claire Moutou «SPIRou Input Catalogue: global properties of 440 M dwarfs observed with ESPaDOnS at CFHT» (en anglès). Monthly Notices of the Royal Astronomical Society, 2, 4-2018, pàg. 1960–1986. DOI: 10.1093/MNRAS/STX3246.
* ↑ «Kinematics of chromospherically active binaries and evidence of an orbital period decrease in binary evolution» (en anglès). Monthly Notices of the Royal Astronomical Society, 3, 4-2004, pàg. 1069–1092. DOI: 10.1111/J.1365-2966.2004.07588.X.
* ↑ Bárbara Rojas-Ayala «A spectroscopic catalog of the brightest (J<9) M dwarfs in the northern sky» (en anglès). Astronomical Journal, 4, 13-03-2013, pàg. 102. DOI: 10.1088/0004-6256/145/4/102.
* ↑ «V* FF And -- Eruptive variable Star» (en anglès). SIMBAD (Centre de Dades astronòmiques d'Estrasburg). [Consulta: 30 desembre 2020].
* 1 2 3 Eker, Z.; Ak, N. Filiz; Bilir, S.; Doğru, D.; Tüysüz, M.; Soydugan, E.; Bakış, H.; Uğraş, B.; Soydugan, F.; Erdem, A.; Demircan, O. «A catalogue of chromospherically active binary stars (third edition)». Monthly Notices of the Royal Astronomical Society, 389, 4, 2008. pp. 1722-1726.
* ↑ Pourbaix, D.; Tokovinin, A. A.; Batten, A. H.; Fekel, F. C.; Hartkopf, W. I.; Levato, H.; Morrell, N. I.; Torres, G.; Udry, S. «SB⁹: The ninth catalogue of spectroscopic binary orbits». Astronomy and Astrophysics, 424, 2004. pp. 727-732.
* ↑ Tokovinin, A.; Thomas, S.; Sterzik, M.; Udry, S. «Tertiary companions to close spectroscopic binaries». Astronomy and Astrophysics, 450, 2, 2006. pp. 681-693.
* 1 2 «FF Andromedae» (en anglès). VizieR - Catàleg General d'Estrelles Variables. [Consulta: 30 desembre 2020].